Page:Cherrie and the slae.pdf/31

 AND THE SLAE. 19 XXXVI. Gif any patient would be panc'd, Why should he lowp, when he is lànc'd ? Or shrink, when he is shorn? For I have heard chirurgeons say, Oft-times deferriug of a day Might not be mend the morn. Tak time in time, ere time be tint, For time will not remain ; What forceth fire out of the flint, But as hard match again? Delay not, nor fray not, And thou shall see it sae : Sic gets aye, wha sets aye, Stout stamaks to the brae. XXXVII. Though all beginnings be maist hard, The end is pleasant afterward, Then shrink not for a shower; Frae ance that thou thy greening get, Thy pain and travail is forgot, The sweet exceeds the sour. Gae to then quickly, fear not thir. For Hope good hap hath heicht. Quoth Danger, be not sudden, Sir, The matter is of weight. First spy baith, then try baith, Advisement doth nane ill: You may then I say then, Be willful when you will.